బ్యాంకులకు 99.3 శాతం రద్దయిన నోట్లు!
- 21 నెలల తరువాత తుది లెక్కలు వెల్లడించిన ఆర్‌బీఐ
న్యూఢిల్లీ: 2016లో కేంద్ర ప్రభుత్వం రద్దు చేసిన రు.500, రు.1000 నోట్లలో 99.3 శాతం మేర తిరిగి బ్యాంకింగ్‌ వ్యవస్థలోకి చేరుకున్నాయని రిజర్వ్‌ బ్యాంక్‌ వెల్లడించింది. రద్దయిన నోట్లలో నామమాత్రపు కరెన్సీ మాత్రమే బయట మిగిలి వున్నదని రిజర్వ్‌ బ్యాంక్‌ బుధవారం విడుదల చేసిన 2017-18 వార్షిక నివేదికలో పేర్కొంది. బ్యాంకులకు తిరిగి వచ్చిన రద్దయిన నోట్లను పూర్తిగా లెక్కించటానికి సుదీర్ఘ సమయం పట్టిందని రిజర్వ్‌ బ్యాంక్‌ వెల్లడించింది. 2016 నవంబర్‌ 8న నోట్ల రద్దును ప్రకటించే సమయానికి రు.15.41 కోట్ల విలువైన రు.500, రు.1000 నోట్లు చెలామణిలో వుండగా, ఇప్పుడు 15.31 లక్షల విలువైన నోట్లు బ్యాంకింగ్‌ వ్యవస్థలోకి చేరుకున్నాయని వివరించింది. కేవలం రు.10,720 కోట్ల విలువైన పాత నోట్లు (శిధిలావస్థకు చేరినవి) మాత్రమే బ్యాంకింగ్‌ వ్యవస్థలోకి తిరిగి రాలేదని తెలుస్తోంది. నోట్ల రద్దు తరువాత పాత, నలిగిపోయిన నోట్లతో పాటు సాధారణ నోట్లను కూడా బ్యాంకుల్లో డిపాజిట్‌ చేయటానికి అనుమతిం చటంతో, అసాధా రణ రీతిలో పెరిగిన ఈ డిపాజిట్లన్నీ ఆదాయపు పన్ను శాఖ దృష్టిలో పడ్డాయి. రద్దు చేసిన రు.500 నోట్ల స్థానంలో కొత్తనోట్లను ప్రవేశపెట్టిన కేంద్రం, రు. 1000 నోటు విషయం లో మాత్రం కొత్త నోట్లకు చోటి వ్వలేదు. దీని స్థానంలో రు. 2000 నోటును చెలా మణిలోకి ప్రవేశపెట్టింది. నోట్ల రద్దు తరువాత కొత్త రు.500 నోట్ల ముద్రణకు రిజర్వ్‌ బ్యాంక్‌ 2016-17లో రు.7,965 కోట్లు ఖర్చుపెట్టింది. ఇది అంతకు ముందు ఏడాదిలో చేసిన వ్యయానికి దాదాపు రెట్టింపు. 2017-18లో మరో రు.4,912 కోట్లను కొత్త కరెన్సీ ముద్రణకు ఖర్చుచేసినట్లు ఆర్బీఐ తనవార్షిక నివేదికలో వివరించింది.
మీ స్నేహితులకు రికమెండ్ చెయ్యండి